Christophoro Columbo

Christophoro Columbo (in italiano: Cristoforo Columbo, in espaniol: Cristóbal Colón; le 31 de octobre 1451, Genua - le 20 de maio 1506, Valladolid) esseva un navigante genuese e le discoperitor europee de America.

Al servicio del corona del Regno de Castilia ille obteneva le adjuta del Regina Isabel de Espania, assi ille sortiva con tres caravellas (La Niña, La Pinta e La Santa María) del porto Palos de la Frontera in Espania le 3 de augusto 1492. Columbo attingeva terra le 12 de octobre 1492.

Ille credeva haber trovate un via marin a India, e pro isto le population aboriginal in America esseva appellate indianos. Su arrivata indica le comenciamento del colonisation espaniol de America. Il esseva Vasco da Gama, qui in 1498 esseva le prime europeo a navigar a India.

Columbo non esseva le prime europeo qui attingeva le continente american. Vikinges con Leif Eriksson visitava America del Nord ja in le annos 1000.

Christophoro Columbo esseva le filio del mercante de lana, Domenico Colombo, e Suzanna Fontanarossa, filia de un mercante de lana. Christophoro Columbo habeva tres fratres plus juvene – Bartolomeo, Giovanni Pellegrino e Giacomo – e un soror, Bianchinetta. Ille esseva maritate con Felica Perestrelo e Moniz, filia de Bartolomeu Perestrelo, qui esseva le governator de Porto Santo; illes habeva le filio Diego.

Categoria:Exploratores
Categoria:Gente de Genua
Categoria:Gente espaniol